Heidi Persdatter Greiner Haaker

Heidi Persdatter Greiner Haaker (født 2. september 1965 i Kirkenes) er en norsk samisk politiker, som representerte Arbeiderpartiet på Sametinget i perioden 2009–2013. Hun var medlem i nærings- og kulturkomiteen. I tillegg var hun nestleder i Arbeiderpartigruppa. 

Hun har bakgrunn fra barnehage, arbeid med psykisk og fysisk funksjonshemmede, men har også holdt kurser innen healing, trommemaking og selvrealisering, og hun har undervist på Ailo Gaups sjamanskole i Oslo, Saivo Sjamanskole. Hun har selv gått 3-årig sjamanskole på Lillehammer. I 2008 var hun med på NRKs Migrapolis, der hun fortalte at hun var 19 år gammel da hun oppdaget sine spesielle evner som sjaman. Også fra Sametingets talerstol har hun fortalt om sine evner, på et kirkeseminar i 2010. Der fortalte hun at hun kunne samtale med døde mennesker.

Hun er gift og har tre barn, og bor på Lørenfallet i Sørum kommune. 

 Referanser 

 Eksterne lenker 
 Sametinget.no - Haaker, Heidi Persdatter Greiner
 MittArbeiderparti.no – Heidi P. G. H.

Kategori:Norske sametingspolitikere fra Ap
Kategori:Personer fra Sør-Varanger kommune
Kategori:Fødsler i 1965
Kategori:Farmen-deltakere